Aarhuus Stifts-Tidende, 1834-07-12
den 2den Juli. Stænderne i Slesvig og Holsteen ere det, hvortil de første Stændeforsamlinger ville gjøre dem. De første Forsamlingers Organisation afhænger af Udfaldet af de Valg der i Aar ville blive trufne, og saaledes bestemmer de, ifølge Forordningen af 15de Mai d. A. Valgberettigedes Fædrelandskjærlighed og Jndsigt væsentligen den Gang som vore Anliggender i lang Tid skulle tage. De forestaaende Valg ere saa meget vigtigere, som de Valgte i 6 Aar skulle repræsentere Folket, altsaa i det mindste for tre forskjellige Forsamlingstider. (Forordn. 28de Mai 1831 – 7) Og hvor let kunne, i en Tid som denne, indtræffe Tilfælde, der gjøre det til et Hovedspørgsmaal, om Folket virkeligen eller kun tilsyneladende er bleven repræsenteret, Det vilde derfor forraade liden Fædrelandskjærlighed eller stor Kortsynethed, naar Valgene, hvilke Regjeringen har ordnet med særdeles Liberalitet, fra Folkets Side bleve behandlede med Ligegyldighed, men især naar Vælgerne, uden gyldige Grunde, vilde nægte deres Stemme, eller vel endog vilde lade smaaligge og pligtstridige Bevæggrunde gielde idet de stemme. En samvittighedsfuld Vælger viser ikke med sin Stemme en Gunst, der kan tilstedes eller nægtes, men han føler sig forpligtet til at vælge den Mand, der efter hans bedste Jndsigt forbinder den redeligste Villie med Caracteerstyrke og Kundskab om Folkets Trang tilligemed Bestræbelse efter at afhielpe samme. Da der hidtil i mange af Hertugdømmenes Districter aldeles har manglet Anledning for dem, der ikke ere Embedsmænd, til i offentlig Virksomhed at kunne vise sig for Folket, ere de første Valg vistnok forbundne med overordentlige Vanskeligheder, men disse ville dog for Størstedelen kunne lade sig bortrydde, naar man benytter den øvrige Tid indtil Valgene til at erhverve sig større Kundskab om de Personer, der kunne komme i Betragtning som Valgeandidater. De Districter, som i deres Midte have dygtige Repræsentanter, ville billigen give disse Fortrinet, og vælge af Listen over de Valgbare i deres District; men maaskee burde de advares for at ansee det som en Æressag, at der af den lille Kjøbstad, eller af det snevert begrændsede Valgdistrict paa Landet, vælges den for samme Deputerede. Tvertimod fortjener det al Roes, istedetfor en middelmaadig Deputeret af det egne District, at have valgt en virkelig duelig af et fremmed. Jkke destomindre er stor Forsigtighed nødvendig ved Valget af Fremmede, paa det man ikke istedetfor en maadelig Repræsentant lader sig paa hyrde en slet, thi umiddelbart eget Bekjendtskab med Valgeandidaterne vil i dette Tilfælde sjeldent finde Sted. Men ogsaa de Deputerede, der maatte blive valgte, kunne lægge Stænderforsamlingernes gode Organisation Hindringer iveien, naar de enten for eller efter deres Valg erklære, ikke at ville følge den forventende eller skeete Opfordring fra Folket. J al Fald er den Undskyldning, at Privatforretninger ikke tillade dette, i Almindelighed forkastelig, thi de med Rette lavt ansatte Diæter kunne næsten ikke forskaffe Nogen, uden maaskee den lønnede Embedsmand, Erstatning for Forsømmelsen og Forstyrrelsen i de egne Forretninger. Men et saadant Offer tør Fædrelandet kunne vente af sine (H. C. No. 157.) Borgere.